ยูยะ อูจิดะ

ยูยะ อูจิดะ (Uchida Yūya) เป็นนักพากย์และนักแสดงชายชาวญี่ปุ่นเกิดเมื่อวันที่ 3 ธันวาคมพ.ศ. 2508ในเมืองมิซาโตะ จังหวัดไซตามะ สังกัดคณะละครไฮยูซะแรกเริ่มนั้นเริ่มงานจากการเป็นนักแสดงละครเวทีของคณะละครไฮยูซะ จากนั้นจึงมีผลงานพากย์ภาพยนตร์และละครต่างประเทศ ก่อนเข้าสู่วงการพากย์การ์ตูนอนิเมะและเกม

**ประวัติ**
 วันเกิด : 3 ธันวาคม พ.ศ. 2508- บ้านเกิด : จังหวัดไซตามะ ประเทศญี่ปุ่น- สังกัด : คณะละครไฮยูซะ- น้ำหนัก : 52 กิโลกรัม- ส่วนสูง : 173 เซนติเมตร- หมู่เลือด: บี- ความสามารถพิเศษ: บิลเลียด, การออกกำลังกายโดยใช้เครื่องออกกำลังกาย- งานอดิเรก: บิลเลียด, แต่งรถ, งานช่างไม้
จบการศึกษาจากวิทยาลัยการดนตรีและการละครโทโฮกาคุเอ็น (Toho Gakuen College of Drama and Music)สาขาการแสดง ในสมัยมัธยมศึกษาตอนต้นได้เข้าชมรมการแสดง และเป็นครั้งแรกที่ได้แสดงละคร ในสมัยมัธยมศึกษาตอนปลายก็ได้ทำทั้งการแสดงละครและการถ่ายทำภาพยนตร์ 8 ม.ม. ใฝ่ฝันว่าอยากจะทำงานด้านออกแบบตกแต่งเวทีละคร และไม่เคยคิดว่าตนเองจะได้มาทำงานเบื้องหน้าเลย แม้ว่าชื่อจริงจะชื่อฮิเดกาซุ แต่ในสมัยเป็นนักเรียนในวิทยาลัยถูกตั้งชื่อเล่นว่า "ยูยะ" ซึ่งมีที่มาจากศิลปินญี่ปุ่นอีกท่านที่ชื่อ ยูยะ อูจิดะ (内田裕也) หลังจากนั้นจึงใช้ชื่อนี้ในการเข้าวงการในเวลาต่อมา เป็นเพื่อนร่วมชั้นเรียนกับนักแสดงหญิงอันนะ นาคางาวะ และนักพากย์หญิงมิสะ วาตานาเบะ ผลงานพากย์เรื่องแรกคือละครฝรั่งเรื่อง Touching Evil (UK) รับบทพากย์เสียงของนายตำรวจหนุ่ม มาร์ค ริเวอรส์  ในเวลาว่างจากงานชอบใช้เวลาไปกับการขับรถเล่น อ่านหนังสือและดื่มชา นอกจากนี้เนื่อจากต้องออกเดินทางเพื่อเปิดการแสดงไปทั่วประเทศ จึงเคยไปมาแล้วทั่วญี่ปุ่น เหลือเพียงแต่เกาะโอกินาว่าเท่านั้นที่ยังไม่เคยไป หากปีไหนมีงานมาก ก็อาจต้องขึ้นแสดงถึง 100 ครั้ง เป็นคนชอบทานของหวานทั้งของหวานญี่ปุ่นและของหวานของตะวันตก เวลาออกเดินสายก็มักจะหาขนมชื่อดังประจำเมืองอยู่เสมอ ของหวานที่ตอนนี้ติดใจอยู่ คือ คุริคินตง ของร้าน สุยะ ในจังหวัดกิฟุ เมืองนากัตสึงาวะ เคยประกาศในบล็อกส่วนตัวว่าชอบนักเขียนบทละครชาวอังกฤษชื่อ Alan Ayckbourn และเคยได้พบกับนักเขียนท่านนี้อีกด้วย นอกจากนี้ยังเคยแสดงในเรื่อง Women in Mind และยังเคยมีโอกาสได้ชมการแสดงละครเรื่อง Communicating Doorsในรอบปฐมทัศน์ที่ประเทศอังกฤษโดยเจ้าตัวบอกว่าประทับใจจนน้ำตาไหลในฉากสุดท้ายเลยทีเดียว
เคยถูกถามคำถามจิตวิทยาถึงเรื่องผู้หญิงแบบที่ชอบ โดยให้เลือกลักษณะของผู้หญิงที่ชอบมา 3 แบบ และได้คำตอบว่า คนที่ยิ้มสวย คนที่มีท่วงท่าเคลื่อนไหวงดงาม และคนที่เอาใจใส่ผู้อื่น และเมื่อถูกถามต่อไปว่าหากหากมีผู้หญิงแบบนั้นปรากฏตัวออกมา 2 คนและจะต้องเลือกคนใดคนหนึ่ง จะใช้เกณฑ์ใดอีกในการเลือก และคำตอบของเขาคือ "ผู้หญิงที่กอดแล้วรู้สึกดี" ซึ่งคำตอบของคำถามจิตวิทยานี้คือ เงื่อนไขสุดท้ายที่ใช้เลือกแท้จริงแล้วคือสิ่งที่สำคัญที่สุดในการใช้เลือกเพศตรงข้าม และยังให้สัมภาษณ์ว่าเวลามีความรักแล้วจะไม่ใช่พวกที่ชอบโทรศัพท์หาหรือส่งเมล์ แต่จะใช้การส่งจดหมายบ้างเป็นบางครั้ง และเมื่อครั้งที่ไปแสดงยังเมืองโอโนะมิจิในฮิโรชิม่า ก็เคยตามหาไปรษณียบัตรภาพเพื่อส่งให้ โดยให้เหตุผลว่าเมล์ไม่สามารถสื่อถึงความสวยงามของทิวทัศน์ได้เพียงพอ และบอกว่าแม้ว่าตนเองจะไม่ใช่คนที่ละเอียดอ่อน แต่ในฐานะผู้ชายก็จะคอยปกป้อง
ในวันที่ 13 มกราคม พ.ศ. 2551 ได้ประกาศการแต่งงานในบล็อกส่วนตัวและในวันที่ 27 สิงหาคม ปีเดียวกันได้ประกาศถึงการเกิดของลูกชาย และเรียกบุตรชายตนเองว่า "แสงจันทร์" (Gekkō) ซึ่งน่าจะเป็นนามแฝง แต่ไม่มีการระบุถึงผู้เป็นภรรยาเลย

**ผลงาน**

**ผลงานพากย์**

**ภาพยนตร์ต่างชาติ**
 The Sting (1973) พากย์เสียงของ จอห์นนี่ ฮุกเกอร์ (โรเบิร์ต เรดฟอร์ด) เฉพาะ DVD- Titanic (1997) พากย์เสียงของ แจ๊ค ดอว์สัน (ลีโอนาโด ดิคาปริโอ) เฉพาะของฟูจิทีวี- Eyes Wide Shut (1999) พากย์เสียงของ พนักงานโรงแรม- The Patriot (2000) พากย์เสียงของ กาเบรียล มาติน (ฮีธ เลดเจอร์) เฉพาะทางโทรทัศน์- Good Bye Lenin! (2002) พากย์เสียงของ อเล็กซ์ (เดเนี่ยล บรูห์ล)- Resident Evil (2002) พากย์เสียงของ แมท แอดดิสัน (เอริค เมบิอุส) เฉพาะทางโทรทัศน์- Terminator 3: Rise of the Machines (2003) พากย์เสียงของ สก๊อต เมสัน (Mark Famiglietti) เฉพาะ DVD และฉายในโรง- Freddy vs. Jason (2003) พากย์เสียงของ วิล โรลลิ่งส์ (เจสัน ริทเตอร์) เฉพาะ DVD- Too Beautiful To Lie 그녀를 믿지 마세요 (2004) พากย์เสียงของ เจ ฮี จอล (คัน ดอง วาน)- The Note Book (2004) พากย์เสียงของ โนอา (ไรอัน กอสลิ่ง)- Close (2004) พากย์เสียงของ แดน (จู๊ด ลอว์)- Kinsey Let's Talk About Sex (2004) พากย์เสียงของ ไคลด์ มาร์ติน (ปีเตอร์ ซาร์สการ์ด)- Ladies in Lavender (2004) พากย์เสียงของ แอนเดรีย (เดเนี่ยล บรูห์ล)- The Assassination of Richard Nixon (2004) พากย์เสียงของ ซามูเอล บิ๊ก (ฌอน เพนน์)- Daddy-Long-Legs 키다리 아저씨 (2005) พากย์เสียงของ คิม จุน โฮ (ยอน จอง ฮุน)- Pride & Prejudice (2005) พากย์เสียงของ วิคแฮม (รูเพิร์ต เฟรนด์)- The Skeleton Key (2005) พากย์เสียงของ ลุค (ปีเตอร์ ซาร์สการ์ด)- Aeon Flux (2005) พากย์เสียงของ โอเรน กู๊ดไชลด์ (จอห์น ลี มิลเลอร์)- Breakfast on Pluto (2005) พากย์เสียงของ แพทริค (ซิลเลียน เมอร์ฟี) เฉพาะ DVD- The Promise (2005) พากย์เสียงของ วูฮวน (เซียะถิงฟง) เฉพาะ DVD- Mrs. Henderson Presents (2005) พากย์เสียงของ เบอตี้ (วิล ยัง)- Match Point (2005) พากย์เสียงของ คริส (โจนาธาน รีส เมเยอร์ส)- Un long dimanche de fiançailles (2005) พากย์เสียงของ มาเน็ก (กัสปาร์ อุลลิแอล)- The Wind That Shakes the Barley (2006) พากย์เสียงของ เดเมี่ยน โอ โดโนแวน (ซิลเลียน เมอร์ฟี)- Yasu 야수 (2006) พากย์เสียงของ โอ จิ นุ (ยู จิ เท)- The Departed (2006) พากย์เสียงของ บิลลี่ คอสติกัน (ลีโอนาโด ดิคาปริโอ)- Rush Hour 3 (2007) พากย์เสียงของ เคนจิ (ซานาดะ ฮิโรยูกิ)

**ละครโทรทัศน์ต่างชาติ**
 Without a Trace 3 พากย์เสียงของ แลนซ์ (ตอนที่ 17)- The Sad Love Story 슬픈연가 พากย์เสียงของ อี กุน วู (ซองซึงฮอน)- Sabrina, the Teenage Witch พากย์เสียงของ จอร์จ- The Hospital พากย์เสียงของ ซูอี้หัว (เจอร์รี เหยียน)- Supernatural พากย์เสียงของ แซม วินเชสเตอร์ (จาเรด พาดาเล็กกี) ตั้งแต่ซีซั่น 3- Touching Evil (UK) พากย์เสียงของ มาร์ค ริเวอรส์ (Shaun Dingwal)- Damages พากย์เสียงของ เกรกอรี่ มารีน่า (ปีเตอร์ ฟาซิเนลลี)- Band of Brothers พากย์เสียงของ นายพัน โรเบิร์ต ซิงค์ (Dale Dye)- GSG 9 - Ihr Einsatz ist ihr Leben พากย์เสียงของ คอนนี่ ฟอน เบรนดอร์ป (Andreas Pietschmann)

**อนิเมะ (โทรทัศน์)**
ตัวหนาหมายถึงพากย์เป็นตัวละครเด่น- อายชีลด์ 21 รับบทเป็น คิด (มุชะโนะโคจิ ชิเอ็น)- ไคบุทสึโจะโอ (Kaibutsu Jo'ou) รับบทเป็น เอมีล- Ghost in the Shell: S.A.C. Solid State Society รับบทเป็น โคชิคิ ทาเทะอาคิ- เซ็ทไตคะเรนชิลเดรน (Zettai Karen Children) รับบทเป็น อูจิดะ- โซลอีทเตอร์ รับบทเป็น ดอกเตอร์ แฟรงเกน สไตน์- นิจูเมนโซโนะมุสุเมะ (Nijū Mensō no Musume)  รับบทเป็น จอมโจรยี่สิบหน้า- บลูดราก้อน เทนไคโนะชิจิริว (Blue Dragon Tenkai no Shichiryū) รับบทเป็น ฮิลเดกัลด์ (ชาย)- มุเก็นโนะจูนิน (Mugen no Jūnin) รับบทเป็น ชินริจิ

**อนิเมะ(ภาพยนตร์)**
 เกคิโจบัง โคจูโอจะ มุชิคิง เกรทเตสแชมเปียน เอะโนะมิจิ (Gekijōban Kōchū Ōja Mushi Kingu Gureitesuto Chanpion e no Michi) รับบทเป็น ศาตราจารย์เนบ

**เกม**
 คินอิโระโนะคอร์ดา 2 (Kiniro no Koruda 2) รับบทเป็น คิระ อากิฮิโกะ- คินอิโระโนะคอร์ดา 2 อังกอร์ (Kiniro no Koruda 2 Ankōru) รับบทเป็น คิระ อากิฮิโกะ- โบคุโนะนัทสึยาสุมิ 2 อุมิโนะโบเคนเฮน (Boku no Natsuyasumi 2 Umi no Bōken Hen) รับบทเป็น ยาสุดะ- โมบิลสูทกันดั้มแบ็ทเทิลฟิลด์เร็คคอร์ด U.C. 0081 รับบทเป็น เอริค แบล็นเก้

**ละครวิทยุ**
 โอชีมารุ เธียเตอร์ เซอร์บีรุส โคเทตสึโนะเรียวเคน (Oshīmaru Shiatā Keruberosu Kōtetsu no Ryōken) รับบทเป็น สิบโทเบนจามิน เราท์

**ภาพยนตร์ญี่ปุ่น**
 ชิน อนนะทาจิกุยชิเรทสึเดน (Shin Onna Tachiguishi Retsuden) พากย์เสียงของ เจ้าของร้าน คามิยามะ เคนจิ

**ละครเวที**
 ฟูลเซอร์เคิล (Furu Sākuru)- มุระโอกะ อิเฮย์ จิเด็น  (Muraoka Ihei Jiden)- แฮมเลต- เมฟิสโท- อิโน ทาดาทาคะ โมโนกาตาริ (Inō Tadataka Monogatari)- อานาตะมาเดะโนะโรคุนิน (Anata made no Rokunin)- จิโดริ (Chidori)- Twelfth Night, Or What You Will - เพนัลตี้ มาเรีย (Penaruti Maria)- เคียวโนะอะเมะ อาชิตะโนะคาเซะ (Kyō no Ame Ashita no Kaze)- อาคะฮิเงะ (Akahige)

**อื่นๆที่เกี่ยวข้องกับเกมและอนิเมะ**

**CD**

**DVD**

**Event**
 Neoromance Festa 9 วันที่ 8 กันยายน ปี พ.ศ. 2550 ทั้งรอบกลางวันและรอบค่ำ- Neoromance Festa Kin'iro no Corda ~Primo Passo~ Seisogaku'insai วันที่ 10 ตุลาคม และ 11 ตุลาคม ปี พ.ศ. 2550- Neoromance Live 2008 Summer วันที่ 28 มิถุนายน ปี พ.ศ. 2551 ทั้งรอบกลางวันและรอบค่ำ- Neoromance Festa 10 วันที่ 6 ธันวาคม 7 ธันวาคม 27 ธันวาคม และ 28 ธันวาคม ปี พ.ศ. 2551 ทั้งรอบกลางวันและรอบค่ำ- Soul Eater Soul.1 Animate Genteihan Hatsubai Ki'nen Event (ソウルイーター SOUL.1　アニメイト限定版　発売記念イベント)

**อ้างอิง**
  Uchida Yuuya date=2009-03-25 , เวบเพจหน้าแนะนำยูยะ อูจิดะของเว็บไซต์คณะละครไฮยูซะ, เรียกข้อมูลเมื่อ 1 ต.ค. 2551 -  Uchida Yuuya,Uchida Yuuya Profile Yahoo Japan , เรียกข้อมูลเมื่อ 1 ต.ค. 2551 

**แหล่งข้อมูลอื่น**
  Uchida Yuuya date=2010-04-09 ,บล็อกส่วนตัว -  Haiyuza Theatre Company date=2008-09-14 ,เว็บไซต์อย่างเป็นทางการของคณะละครไฮยูซะ 
หมวดหมู่:นักพากย์ชายชาวญี่ปุ่น
หมวดหมู่:นักแสดงญี่ปุ่น
หมวดหมู่:บุคคลจากจังหวัดไซตามะ